  Виталий Пронин Усьтон ужрад дыръя шаерысьтымы пинал спортсменъёс - синхронной уянэн вырисьёс - чебер программа возьматӥзы. Уждарэ люкаськемъёсты ӟечкылаз Удмуртилэн Тӧроез Александр Бречалов. Та бассейнэз 2013-тӥ арын пуктыны кутскизы вал ини, но кема дыр ӵоже уж интыяз сылӥз. - Сое йылаз-пумаз вуттыны милемлы трос ужбергатӥсьёс, компаниос юрттӥзы, - вераз Удмуртилэн Тӧроез Александр Бречалов, - Табере татын уяны быгатозы вань мылкыд карисьёс но, спортсменъёс но. Бассейнын сярысь ке, таӵеез шаерамы ӧй вал на, кузьдалаез 50 метр, огдыре 9 мурт стартэ потыны быгатэ, нош бассейнысь ву нимысьтыз оборудованиен сузязьке. Уян интыез сяна, тренажер залэз но вань.Туннэ отын уяны быгатэмзэс эскеро ни спортъя нылпи школаосы ветлӥсь пиналъёс. Соос понна 38 заплыв чакламын, нош ӝытазе кужымзэс эскерозы бадӟымъёс, нош вуоно толэзьысен бассейнэ ветлыны быгатозы ни вань мылкыд карисьёс. Озьы ик бассейнэз усьтыны вуылӥзы Кун Думаысь депутат, "Огъя Россия" фракцилэн кивалтӥсезлэн нырысетӥ воштӥсез Андрей Исаев но Иж город думалэн председателезлэн воштӥсез Олег Гарин. Туспуктӥз Валентина ЕмельяноваВалентина Емельянова Теги: бассейн  